Maria Isabel del Val

María Isabel del Val Valdivieso (Valladolid, 1948ko urtarrilaren 11) Erdi Aroko Historiako katedraduna da, Gaztelako XV. mendean espezializatua, eta Simancaseko Historiako Unibertsitate Institutuaren sortzaileetako bat.

 Biografia 
Geografia eta Historian lizentziaduna da eta Historian doktorea Valladolideko Unibertsitatean. Isabel Katolikoaren irudian, historia urbanoan, botere-harremanak, ura eta emakumeen historian oinarritu zuen bere ikerketa ibilbidea. Bere irakaskuntza eta ikerketa ildoa Kantabriako Unibertsitatean jarraitu zuen, baina Valladolidera itzuli zen. 2002ko ekainean Erdi Aroko Historia katedra lortu zuen Valladolideko unibertsitatean.

1988an, Simancaseko Historiako Unibertsitate Institutua sortzea proposatu eta  Teofanes Egido López, Ángel García Sanz, Luis A. Ribot Garcíarekin batera sortu. Bertako zuzendaria izan zen 2008 eta 2017 artean. Espainiako Akademiako kide urgazlea da 2001etik, eta Portugalgo Historia Akademiakoa 2005etik aurrera. Hainbat zientzia-elkartetako kide da, besteak beste, Emakumeen Historia Ikertzeko Espainiako Elkartekoa ,elkarte horretako presidentea ere izan zen. Erdi Aroko Ikasketen Espainiako Elkarteko kide eta lehendakaria da. Gizarte Historia  Elkarteko kide eta   Zuzendaritza Batzordeko kidea ere.  Ikertzaile nagusia izan da Erdi Aroko urari buruzko proiektuetan, eta «Leticia Valle» eta «Agua, Espacio y Sociedad en la Edad Media»( Ura, espazioaeta GizarteaErdi Aroan)  ikerketa-taldeen partaidea da. 2014an Valladolideko Unibertsitateko Gizarte Kontseiluaren Saria jaso zuen.

Filosofia eta Letren Fakultateko Dekanoa izan zen 1986-1989 bitartean (Valladolideko Unibertsitateko lehenengo Dekanoa) eta Ikasleen eta Gizarte Gaien Errektoreordea (1998-2003) eta Akademi Antolakuntzakoa (2003-2006).

Historiako Errege Akademiako 2001etik eta Portugalgo Historia Akademiako  kidea da 2005etik.

Valladolideko Unibertsitatean egin ditu irakaskuntza eta ikerketa lanak, baina ikerketa eta irakaskuntza egonaldi laburrak izan ditu 1967tik 2017ra Italia, Frantzia eta Portugaleko unibertsitate zentroetan. Halaber, irakasle edo hizlari gisa bisitatu ditu Osaka eta Narako unibertsitateak (Japonia), UNAM (Mexiko), Heidelberg (Alemania), Txileko Unibertsitate Katolikoa, Peruko Unibertsitate Katolikoa eta Argentinako CONICET.

 Behe Erdi Aroko Gaztelako gizarteko  ikertzailea 
“Isabel la Católica, princesa (1468-1474)” bere doktore tesiak Isabel I.a Gaztelakoaren figura du ardatz eta 1974an argitaratu zen. Aipatutako erreginari eta bere garaiari buruzko beste liburu eta artikulu batzuk ere argitaratu ditu. Bere ikerketa Behe Erdi Aroan Gaztelako gizarte barneko botere-harremanetan oinarritu da, hiri-gizartea, emakumeak eta gizarte hartan, gutxiengoek eta urak izan zuten garrantzia aztertuz. Gai horiei buruzko  hogei doktore-tesi baino gehiago zuzendu ditu.

 Lana 

 Agua y poder en la Castilla Bajomedieval: el papel del agua en el ejercicio del poder concejil a finales de la Edad Media (2003).
 Musulmanes y cristianos frente al agua en las ciudades medievales (2009), coordinado con Olatz Villanueva.
 Castilla y el mundo feudal (3 tomos): homenaje al profesor Julio Valdeon (2010), dirigido junto a Pascual Martínez Sopena.
 El agua en el imaginario medieval: los reino ibéricos en la Baja Edad Media (2017).
 Agua y sociedad en la Edad Media hispana (2012), coordinado con Juan Antonio Bonachía.
 Participación de las mujeres en lo político. Mediación, representación y toma de decisiones (2011), editado con Cristina Segura.
 Las huellas de Foucault en la historiografía Poderes, cuerpos y deseos (2013), editado junto con Henar Gallego.
 Isabel la Católica y su tiempo (2005).
 Fémina, mujeres en la Historia (2015) coordinado con Cristina de la Rosa, M.ª Jesús Dueñas y Magdalena Santo Tomás.

 Erreferentziak 

Kategoria:Valladolidtarrak
Kategoria:Gizabanako biziak
Kategoria:1948ko jaiotzak
Kategoria:Emakumea
Kategoria:Wikipedia:19 elementuko autoritate kontrola duten orriak